(בעברית: צעירה מדי לאהבה) היה השיר הזוכה בתחרות האירוויזיון של שנת 1964 שנערכה בקופנהגן. את השיר ביצעה הזמרת ג'יליולה צ'ינקווטי שייצגה את איטליה. כמו בכל השנים הקודמות השיר שייצג את איטליה באירוויזיון היה השיר שזכה בפסטיבל סן רמו באותה שנה. צ'ינקווטי הייתה בת 16, והיא הייתה אז הזוכה הצעירה ביותר בתולדות האירוויזיון עד לאירוויזיון 1986, שבה זכתה הזמרת הבלגית סנדרה קים עם השיר "J'aime la vie". קים הצהירה אז שהיא בת 15 אבל לבסוף התברר שהייתה רק בת 13. בשנת 2005 ביצעה קים את השיר Non ho l'età בתחרות שיר היובל באירוויזיון.